open-index/open-wikipedia-markdown huggingface dataset:
ডাংগুলি

**ডাংগুলি** বাংলাদেশ ও উত্তর ভারতের অন্যতম জনপ্রিয় গ্রামীণ খেলা।  সাধারণত কিশোর বয়সী ছেলেরা এই খেলা খেলে। উত্তরভারতে এর নাম **গোলি ডাণ্ডা**। ক্রিকেট আসার পর এর জনপ্রিয়তা অনেকটাই ম্রীয়মান হয়ে এসেছে। বাংলাদেশে অঞ্চলভেদে খেলাটি **ড্যাংবাড়ি**, **গুটবাড়ি**, **ট্যামডাং**, **ভ্যাটাডান্ডা** ইত্যাদি নামে পরিচিত।

খেলার উপকরণ দু'টি- একটি দেড় থেকে দুই ফুট লম্বা লাঠি (ডাং বা ডাণ্ডা), অপরটি গুলি যা নামে গোল মনে হলেও গোল নয়, আসলে প্রায় দুই ইঞ্চি লম্বা আরেকটি ছোট লাঠি যার দুই প্রান্ত কিছুটা সূঁচালো করা থাকে।

ডাংগুলি বাংলার সর্বাঞ্চলীয় একটি জনপ্রিয় খেলা। প্রধানত কম বয়সের ছেলেরা এটি খেলে থাকে; মেয়েরা সাধারণত ডাংগুলি খেলে না। দুই থেকে পাঁচ-ছয়জন করে দুই দলে বিভক্ত হয়ে এটি খেলতে পারে। দেড় হাত লম্বা একটি লাঠি এবং এক বিঘত পরিমাণ একটি শক্ত কাঠি খেলার উপকরণ। প্রথমটিকে ডান্ডা ও দ্বিতীয়টিকে গুলি বা ফুত্তি বলা হয়। প্রথমে খোররলা মাঠে একটি ছোট গর্ত করা হয়। যারা দান পায় তাদের একজন গর্তের ওপর গুলি রেখে ডান্ডা মেরে সেটিকে দূরে ফেলার চেষ্টা করে। প্রতিপক্ষের খেলোয়াড়েরা চারিদিকে দাঁড়িয়ে থেকে সেটিকে লুফে নিতে চায়। তারা সফল হলে ঐ খেলোয়াড় আউট হয়, আর ধরতে না পারলে গর্তের ওপর রাখা ডান্ডা লক্ষ করে ছুড়ে মারতে হয়। ছোঁয়া গেলে সে দান হারায়, আর তা না হলে সে ডান্ডা দিয়ে তুলে গুলিকে আবার দূরে পাঠায়। তারপর গুলি থেকে গর্ত পর্যন্ত ডান্ডা দিয়ে মাপতে থাকে। সাত পর্যন্ত মাপের আঞ্চলিক নাম হলো: *বাড়ি, দুড়ি, তেড়ি, চাঘল, চাম্পা, ঝেঁক, মেক*। এরূপ সাত মাপে এক ফুল বা গুট এবং সাত ফুলে এক লাল হয়। ভাঙা ফুলের ক্ষেত্রে যেখানে শেষ হয়, পরের খেলা সেখান থেকে শুরু হয়। বাড়ি, দুড়ি ইত্যাদি প্রতিটি মারের পৃথক পৃথক পদ্ধতি আছে। আউট না হওয়া পর্যন্ত একজন খেলোয়াড় খেলতে পারে, আউট হলে দ্বিতীয় একজন একই পদ্ধতিতে খেলবে। এভাবে সবাই আউট হয়ে গেলে বিপক্ষ দল দান পেয়ে খেলা শুরু করে। বস্তুত এ খেলাটি বর্তমান যুগের ক্রিকেটের গ্রাম্য সংস্করণ এবং ব্যাট ও বল ডান্ডা ও গুলির সমতুল্য। এক্ষেত্রেও ক্যাচ হলে অথবা ডান্ডার আঘাত করে আউট করার বিধান আছে।

## খেলার নিয়মাবলী
ডাণ্ডা দিয়ে গুলির সূচালো প্রান্তে মারলে তা লাফিয়ে ওঠে। তার পর সেই লাফানো অবস্থায় তাকে দ্বিতীয় বার ডাণ্ডা দিয়ে মেরে অনেক দূরে পাঠাতে হয়।

## বিপদ
গুলিটি চোখে লেগে অনেক সময়ই দুর্ঘটনা ঘটে। দ্বিতীয়বার মারার পর এর তীব্র বেগ ও সূচালো প্রান্তের চোট এই খেলাকে দুর্ঘটনাপ্রবণ করেছে।

## তথ্যসূত্র

বিষয়শ্রেণী:বাংলাদেশের ঐতিহ্যবাহী ক্রীড়া
বিষয়শ্রেণী:ভারতের ঐতিহ্যবাহী ক্রীড়া
বিষয়শ্রেণী:ভারতীয় খেলা
বিষয়শ্রেণী:ভারতে উদ্ভাবিত ক্রীড়া
ড. মুহম্মদ শহীদুল্লাহ হল

**ড. মুহম্মদ শহীদুলাহ্ হল** ঢাকা বিশ্ববিদ্যালয়ের শুরুর সময়ে প্রতিষ্ঠিত তিনটি আবাসিক হলগুলির একটি। এটি কার্জন হলের পিছনে অবস্থিত এবং এখানে থাকার জন্য দুটি সম্প্রসারিত ভবনসহ একটি প্রধান ভবন রয়েছে। এখানে কেবল বিজ্ঞান অনুষদের শিক্ষার্থীদের থাকার ব্যবস্থা করা হয়েছে।

## ইতিহাস

বর্তমান ড. মুহম্মদ শহীদুল্লাহ হল ছিল ঢাকা কলেজের জন্য নির্মিত প্রথম ছাত্রাবাস। ১৯০৮ সালের মার্চ মাসে এর নির্মাণকাজ শেষ হয়। কার্জন হলের নকশার সঙ্গে এই হলের নকশা সামঞ্জস্যপূর্ণ। ঢাকা বিশ্ববিদ্যালয় প্রতিষ্ঠিত হলে এটি ঢাকা বিশ্ববিদ্যালয়ের আবাসিক হল হিসেবে যুক্ত হয়। 0১৯২১ সালে হলটি **লাইটন হল** নামে প্রতিষ্ঠিত ও পরবর্তীকালে একে **ঢাকা হল** নামে নামকরণ করা হয় এবং ১৯৬৯ সালে বিখ্যাত ভাষাবিদ ড. মুহম্মদ শহীদুল্লাহর মৃত্যুর পর তার নামে নতুন নামকরণ করা হয়। পরে ১৭ জুন, ২০১৭ সালে এই হলের নাম **ড. মুহম্মদ শহীদুল্লাহ্ হল** করা হয়।

এই হলের সামনের বিশাল পুকুর আছে, ১৯৫২ সালে এই পুকুর ঘাটে বসেই ১৪৪ ধারা ভেঙে ভাষা আন্দোলনের মিছিল করার সিদ্ধান্ত নেয়া হয়। ১৯৭১ সালের মার্চ ২৫ রাতে এই হলের পাশেই পাকিস্তানি হানাদার বাহিনীর বিরুদ্ধে প্রথম প্রতিরোধ গড়ে তোলা হয়। যার ফলে ক্ষিপ্ত পাক সেনারা সর্বপ্রথম হত্যাকাণ্ডটি চালায় এই হলে ঢুকে। সেই রাতে বর্বর পাক সেনাদের হাতে খুন হন এ হলের আবাসিক শিক্ষক পদার্থবিজ্ঞান বিভাগের আতাউর রহমান খান খাদিম সহ আরো অনেকে।

শহীদুল্লাহ হল এলাকার পূর্বের নাম ছিল বাগ-এ-মুসা খাঁ। এটি বারো ভূইয়াঁর অন্যতম ভূইয়াঁ ঈসা খাঁর পুত্র মুসা খাঁয়ের নামে নামাঙ্করণ করা হয়। মুসা খাঁ সুবেদার ইসলাম খাঁয়ের নিকট যুদ্ধে হেরে যাবার পর যুদ্ধাবন্দী হিসেবে আটক ছিল। তবে সুবেদার ইসলাম খাঁ তার প্রতি বেশ সহৃদয় ছিল। হাকিম হাবিবুর রহমানের মতে এটি একটি বাগান ছিল যা মুসলিম বাগান হিসেবেও বিখ্যাত ছিল। সেই সময়ের নিদর্শন হিসাবে রয়েছে মুসা খাঁয়ের মসজিদ এবং সমাধি।

## বিন্যাস এবং সুবিধা
হল কমপ্লেক্সটি  জায়গা জুড়ে রয়েছে যাতে তিনটি বড় ছাত্র আবাসন রয়েছে যেখানে প্রায় ১৫০০ শিক্ষার্থী রয়েছে। তিনতলা *মূল ভবনটি* ১৯২১ সালে তৈরি করা হয়, যেটি কার্জন হলের নকশার সাথে সামঞ্জস্যপূর্ণ। পরবর্তী সময়ে দুটি পাঁচতলাভবন সংযোজন করা হয়। অন্যান্য ভবনের মধ্যে রয়েছে প্রভোস্ট অফিস, গ্রন্থাগার, শিক্ষার্থীদের পড়ার ঘর, ক্যান্টিন, মেস, মসজিদ এবং শিক্ষক, কর্মকর্তা এবং কেরানিদের থাকার ব্যবস্থা।

এই হলে একটি মেস ভবন আছে যার উপর তলায় হলের সুদৃশ্য মসজিদ। এই হলের প্রশাসনিক ভবন লিটন হল নামে পরিচিত।

কমপ্লেক্সের অভ্যন্তরে একটি বিশাল খেলার মাঠ এবং একটি পুকুর রয়েছে। এখানে বেশ কয়েকটি দোকানগুলি রয়েছে যা প্রতিদিনের প্রয়োজনীয় জিনিস সরবরাহ করে।

এই হলটি বাংলাদেশের ছাত্র রাজনীতিতে গুরুত্বপূর্ণ ভূমিকা পালন করেছে।

## চিত্রশালা

Shahidulla Hall, DU .jpg|ড. মুহাম্মদ শহীদুল্লাহ্ হল
Musa Khan's Mosque.jpg|মুসা খান মসজিদ
Pond at Shahidullah Hall, University of Dhaka.jpg|শহীদুল্লাহ হলের পুকুর
Dr. Muhammad Shahidullah Hall main building.jpg|thumb|ড. মুহম্মদ শহীদুল্লাহ্ হলের প্রধান ভবনে ঢাকা বিশ্ববিদ্যালয়ের শতবর্ষ পূতি উৎসবে আলোকসজ্জা


## তথ্যসূত্র

বিষয়শ্রেণী:ঢাকা বিশ্ববিদ্যালয়ের আবাসিক হল
বিষয়শ্রেণী:ঢাকার ভবন ও স্থাপনা
দাড়িয়াবান্ধা

**দাড়িয়াবান্ধা** বাংলাদেশের গ্রামীণ খেলাধুলার মধ্যে একটি পরিচিত খেলা। এ দেশের সর্বত্র স্থানীয় নিয়ম কানুন অনুযায়ী এ খেলা হয়ে থাকে। জাতীয় রিক্রিয়েশন এ্যাসোসিয়েশন বাংলাদেশের জন্য এ খেলার গ্রহণ যোগ্য আইন কানুন প্রণয়ন করেছে। প্রায় সব এলাকার শিশুরাই এ খেলাটি খেলতে পছন্দ করে। ছেলে, মেয়ে, এমনকি বড়দেরও এ খেলায় অংশ নিতে দেখা যায়।

## মাঠ
এ খেলার মাঠটি ৫০ ফুট লম্বা ও ২০ ফুট প্রস্থে, মাঝখানে সমান্তরাল ৫০ ফুট লম্বা ও ১ ফুট চওড়া একটি লাইন থাকবে। ১ ফুট অন্তর আড়াআড়ি ৪টি লাইনে সমগ্র কোর্টটি ১০ইঞ্চি/১০টি খোপে ভাগ করা থাকবে। আড়াআড়ি ৬টি লাইন ১ ফুট চওড়া হবে।

## নিয়ম-কানুন
প্রত্যেক দলে ৬ জন করে খেলোয়াড় থাকে। টস করে আক্রমণকারী ও প্রতিরক্ষাকারী স্থির করা হয়। ২৫ মিনিট খেলা, ৫ মিনিট বিশ্রাম, পুনরায় ২৫ মিনিট খেলা-এই নিয়মে খেলা চলে। খেলার সময় একজন মারা পড়লে অন্যদলের অর্ধাংশ আক্রমণ করার সুযোগ পাবে। খেলায় একজন রেফারী ৬ বা ১২ জন দাড়িয়া জজ ও ২ জন স্কোরার থাকে। খেলার ফলাফল অমীমাংসিত থাকলে ১০-১-১০ মিনিট পুনরায় খেলে খেলার ফলাফল নির্ধারিত করা যায়।

### সাধারণ নিয়মাবলী

প্রথমে মাটিতে দাগ কেটে ঘর তৈরি করা হয়। ঘর দেখতে অনেকটা ব্যাডমিন্টনের কোর্টের মতো। দুই দলে চার-পাঁচজন করে খেলোয়াড় হলে জমে। কম হলেও দুজন করে খেলোয়াড় লাগবেই। সমতলভূমিতে কোদাল দিয়ে দাগ কেটে ঘর কাটা যায়। বর্গাকার একটি ঘরে সামনে-পেছনে সমান দূরত্বে দুটি করে দাগ কাটতে হয়। এ দুই দাগের মাঝে এক হাত পরিমাণ জায়গা রাখতে হয়। এগুলোকে বলে আড়া কোর্ট। দুটি আড়া কোর্ট জোড়া দিয়ে মাঝখানে একটি কোর্ট তৈরি করা হয়। মাঝখানের এই কোর্টকে বলে 'খাড়া কোর্ট'। খেলোয়াড় যত বেশি হবে, কোর্টের সংখ্যাও তত বাড়বে। প্রতিটি আড়া কোর্টে একজন করে খেলোয়াড় দাঁড়ায়। এখানেই দাঁড়িয়ে অন্য দলের খেলোয়াড়দের ঘরের ভেতর ঢুকতে বাধা দেয়। কোর্টের ওপর বা ঘরের ভেতর অন্য দলের খেলোয়াড়কে ছুঁতে পারলে সে মারা পড়ে। তবে  ছোঁয়া দেওয়ার পরে তাকে তার নির্ধারিত স্থানে দাড়িয়ে থাকতে হবে প্রমাণ করার জন্য,  সে দাগে পা দিয়ে ছোঁয়া দিলে তা অবৈধ হিসেবে বিবেচিত হবে। অর্থাৎ তার ছোঁয়াটির জন্য কেউ মারা পড়বে না।  সামনের খেলোয়াড় তার পেছনের খাড়া কোর্ট পুরোটাই ব্যবহার করতে পারে। যে দল খেলার সুযোগ পায়, তারা প্রত্যেকে সামনের ঘর দিয়ে ঢুকে পেছনের ঘর দিয়ে বেরোতে থাকে। সব ঘর পেরোনোর পর আবার পেছনের ঘর থেকে সামনে আসে। কোর্টে দাঁড়িয়ে থাকা অন্য দলের খেলোয়াড়দের ছোঁয়া বাঁচিয়ে একজন ফিরে আসতে পারলে গেম হয়। যারা কোর্টে দাঁড়িয়ে থাকে, তাদের খেলোয়াড়দের কারো পা যদি দাগে পড়ে তবে তারা ঘর ছেড়ে দেয়। অন্য দল ঘরে দাঁড়ানোর সুযোগ পাবে। এভাবে অনেক সময় ধরে খেলাটি খেলা যায়। দাড়িয়াবান্ধার কোর্টের সঠিক কোনো মাপ নেই। একজন খেলোয়াড় দৌড়ে কতটুকু ঘর সামলাতে পারবে, তার ওপর ভিত্তি করে ঘর কাটা হয়। তবে সব ঘরের গঠন একই থাকে।

## আরো দেখুন
* কানামাছি
* বউচি
* চোর পুলিশ (খেলা)
* বরফ-পানি
* এক্কাদোক্কা
* ওপেন টু বাইস্কোপ

## তথ্যসূত্র

বিষয়শ্রেণী:বাংলাদেশের ঐতিহ্যবাহী ক্রীড়া
বিষয়শ্রেণী:বাংলাদেশে ক্রীড়া
বিষয়শ্রেণী:খেলা
বিষয়শ্রেণী:শিশুতোষ খেলা
হানিফা-কায়রাপরী

**হানিফা-কয়রাপরী** শাহ বারিদ খানের অন্যতম রচনা। এটি জঙ্গনামা জাতীয় যুদ্ধকাব্য হলেও প্রেমকাহিনির জন্য তা রোমান্টিক প্রণয়োপাখ্যানের পর্যায়ভুক্ত। কবির কাব্যটি খণ্ডিত আকারে পাওয়া গেছে বলে কাব্যের নাম নিয়ে সমস্যা সৃষ্টি হয়েছে। ড. আহমদ শরীফ কাব্যের নামকরণ করেছেন 'হানিফার দিগ্বিজয়, ড. মুহম্মদ এনামুল হক 'হানিফা ও কায়ারাপরী' নাম ব্যবহার করেছেন। হযরত আলী পুত্র মুহম্মদ হানিফা কাহিনির নায়ক।

## তথ্যসূত্র

বিষয়শ্রেণী:বাংলা সাহিত্য
সয়ফুলমুলুক-বদিউজ্জামাল

**সয়ফুলমুলুক-বদিউজ্জামাল** বাংলা ভাষার রোমান্টিক কাব্য ধারার অন্যতম বিশিষ্ট কাব্য। দোনা গাজী চৌধুরী, আলাওল, ইব্রাহিম ও মালে মুহম্মদ এই প্রেমকাহিনী অবলম্বনে কাব্য রচনা করেছিলেন। তন্মধ্যে আলাওলের কাব্যই সমধিক পরিচিত। সয়ফুলমুলুক-বদিউজ্জামাল কাব্যের কাহিনীর আদি উৎস আলিফ লায়লা বা আরব্য উপন্যাস। প্রেমমূলক কাহিনী কাব্য হিসেবে এর পরিচয়। রচনাকাল প্রায় ১৬৬০খ্রি:এর আগে।

## তথ্যসূত্র

বিষয়শ্রেণী:বাংলা কাব্য
বিষয়শ্রেণী:মধ্যযুগের পুঁথি
বিষয়শ্রেণী:আলাওল
বিষয়শ্রেণী:উপকথা
কুরিয়াম

থাম্ব|কুরিয়াম এর পারমাণবিক সংখ্যা এবং ভর সংখ্যা

থাম্ব|291x291পিক্সেল|কুরিয়ামের বর্ণালী রেখা
**কুরিয়াম** (ইংরেজি: Curium) পর্যায় সারণীর ৯৬তম মৌলিক পদার্থ। কুরিয়াম এর আণবিক সংকেত Cm।
## ইতিহাস
যদিও পারমাণবিক পরীক্ষার মাধ্যমে অনেক আগেই কুরিয়াম উৎপাদিত হয়েছিল, তবে ১৯৪৪ সালে ক্যালিফোর্নিয়া, বার্কলেতে রসায়নবিদ গ্লেন টি সিবার্গ, এ জেমস রাল্ফ এবং অ্যালবার্ট গিয়রসোই সর্বপ্রথম এটিকে ইচ্ছাকৃতভাবে সংশ্লেষিত করেন। তাদের পরীক্ষায় তারা ৬০-ইঞ্চি (১৫০ সেমি) সাইক্লোট্রোন ব্যবহার করেছিলেন। 

শিকাগো বিশ্ববিদ্যালয়ের ধাতববিদ্যা পরীক্ষাগারে প্রথম (বর্তমানে আরগোন জাতীয় পরীক্ষাগার) কুরিয়ামকে রাসায়নিকভাবে শনাক্ত করা হয়েছিল। বর্তমানে সিরিজের চতুর্থ হলেও  এটি সেই সময়ে আবিস্ক্ত তৃতীয় ইউরেনিয়ামোত্তর মৌল ছিল।

## সাধারণ বৈশিষ্ট্য
## আইসোটোপ
## যৌগসমূহ
## ব্যবহার
## নিবন্ধের উৎস
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ। 
* ব্রিটানিকা বিশ্বকোষ (Encyclopedia Britannica)

## আরও দেখুন
* মৌলিক পদার্থ
* পর্যায় সারণী
* ট্রান্সইউরেনিয়াম মৌল
* তেজস্ক্রিয়তা

বিষয়শ্রেণী:মৌলিক পদার্থ
বিষয়শ্রেণী:কুরিয়াম
বিষয়শ্রেণী:অ্যাক্টিনাইড
বিষয়শ্রেণী:মার্কিন উদ্ভাবন
ক্যালিফোর্নিয়াম

থাম্ব|263x263পিক্সেল|ক্যালিফোর্নিয়ামের বর্ণালী রেখা
কেন্দ্র|থাম্ব|পর্যায় সারণীর ৯৮তম মৌল ক্যালিফোর্নিয়ামের ইলেক্ট্রন বিন্যাস
**ক্যালিফোর্নিয়াম** (ইংরেজি: Californium) পর্যায় সারণীর ৯৮তম মৌলিক পদার্থ। ক্যালিফোর্নিয়াম এর আণবিক সংকেত Cf।
## আবিষ্কার
ক্যালিফোর্নিয়াম প্রথম বার্কলে ইউনিভার্সিটি অব ক্যালিফোর্নিয়া রেডিয়েশন ল্যাবরেটরিতে সংশ্লেষিত হয়েছিল, পদার্থবিজ্ঞান গবেষক স্ট্যানলি জি থম্পসন, কেনেথ স্ট্রিট, জুনিয়র, আলবার্ট ঘিওরসো, এবং গ্লেন টি।  আবিষ্কার করা উপাদান;  দলটি ১৯৫০ সালের ১ মার্চ আবিষ্কারের ঘোষণা দেয়।এটি ছিল ষষ্ঠ ট্রান্সুরেনিয়াম উপাদান আবিষ্কৃত মোল।

## সাধারণ বৈশিষ্ট্য
## আইসোটোপ
ক্যালিফোর্নিয়ামের সকল আইসোটোপই তেজস্ক্রিয়। সবচেয়ে স্থিতিশীল আইসোটোপগুলো বার্কেলিয়াম-২৪৯ এবং ক্যালিফোর্নিয়াম-২৫০ আইসোটোপসমূহ থেকে প্রস্তুত করা হয়। কিছু স্থিতিশীল আইসোটোপসমূহ হচ্ছে:
* ক্যালিফোর্নিয়াম-২৪৯ (অর্ধায়ু ৩৬০ বছর)
* ক্যালিফোর্নিয়াম-২৫০ (অর্ধায়ু ১৩ বছর)
* ক্যালিফোর্নিয়াম-২৫১ (অর্ধায়ু ৮০০ বছর)
* ক্যালিফোর্নিয়াম-২৫২ (অর্ধায়ু ২.৬৫ বছর)

## যৌগসমূহ
## ব্যবহার
ক্যালিফোর্নিয়াম একটি শক্তিশালী নিউট্রন বিকিরক। এটি রূপা ও সোনার জন্য ধাতু শনাক্তকারকে ব্যবহৃত হয়। এছাড়া ভূগর্ভস্থ খনিজ তেলের স্তর শনাক্ত করতে এবং বায়বান্তরীক্ষ প্রযুক্তিতে ধাতুর অবসাদ শনাক্ত করতেও এটি ব্যবহৃত হয়।

## তথ্যসূত্র

## গ্রন্থপঞ্জি
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ। 
* ব্রিটানিকা বিশ্বকোষ (Encyclopedia Britannica)

## আরও দেখুন
* মৌলিক পদার্থ
* পর্যায় সারণী
* ট্রান্সইউরেনিয়াম মৌল
* তেজস্ক্রিয়তা

বিষয়শ্রেণী:মৌলিক পদার্থ
বিষয়শ্রেণী:অ্যাক্টিনাইড
বিষয়শ্রেণী:ফেরোচৌম্বক পদার্থ
বরিশাল ক্যাডেট কলেজ

**বরিশাল ক্যাডেট কলেজ** বাংলাদেশের সপ্তম ক্যাডেট কলেজ। ১৯৮১ সালে এ শিক্ষাপ্রতিষ্ঠানটি প্রতিষ্ঠিত হয়। প্রতিষ্ঠাকালীন সময়ে এর নাম ছিল বরিশাল রেসিডেন্সিয়াল মডেল কলেজ। এটি বরিশাল জেলার বাবুগঞ্জ উপজেলায় ঢাকা-বরিশাল মহাসড়কের পাশে অবস্থিত। এটি দেশের অন্যান্য ক্যাডেট কলেজসমূহের মত এক ধরনের স্বায়ত্বশাসিত আবাসিক সামরিক স্কুল ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের (৭ম শ্রেণী হতে দ্বাদশ শ্রেনী) শিক্ষা দেয়া হয়।

## ইতিহাস
১৯৮১ সালে তৎকালীন বরিশাল সরকারি আবাসিক আদর্শ মহাবিদ্যালয়ের সর্বশেষ দায়িত্বপ্রাপ্ত অধ্যক্ষ জনাব আ: খা: আবদুল মান্নান সাহেব বরিশাল ক্যাডেট কলেজের প্রকল্প পরিচালককে দায়িত্ব হস্তান্তর করেন।

এখানে শিক্ষার্থীদের জন্য ১০০০+ বই বিশিষ্ট গ্রন্থাগার অবস্থিত।

## আবাসিক হাউস
বরিশাল ক্যাডেট কলেজে ৩ টি হাউস রয়েছে। হাউসগুলো হলো:

১. সোহরাওয়ার্দী হাউস।

২. শেরে বাংলা হাউস।

৩. শরিয়তউল্লাহ হাউস।

প্রত্যেকটি হাউসে ক্যাডেটসরা এক একটি পরিবার হিসেবে জীবন যাপন করে। এছাড়াও, মাঝেমধ্যেই আন্তঃ হাউস প্রতিযোগিতার আয়োজন করা হয়।

## আরও দেখুন
* ক্যাডেট কলেজ
* বাংলাদেশের ক্যাডেট কলেজের তালিকা

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:বরিশাল জেলার বিদ্যালয়
বিষয়শ্রেণী:সামরিক উচ্চ বিদ্যালয়
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:বরিশাল শিক্ষা বোর্ডের অন্তর্ভুক্ত বিদ্যালয়
বিষয়শ্রেণী:বাবুগঞ্জ উপজেলা
মুজিবনগর স্মৃতিসৌধ

**মুজিবনগর স্মৃতিসৌধ** মেহেরপুর জেলার মুজিবনগরে অবস্থিত। মুক্তিযুদ্ধকালীন সময়ে বাংলাদেশের অস্থায়ী সরকার যেখানে গঠিত হয় সেখানে এই স্মৃতিসৌধটি গড়ে তোলা হয়েছে।  এর স্থপতি তানভীর করিম। মুজিবনগর স্মৃতিসৌধ নির্মাণের মূল কাজ শুরু হয় ১৯৮৭ সালে।  তৎকালীন প্রেসিডেন্ট হুসেইন মুহাম্মদ এরশাদ স্বাধীনতার স্মৃতি ধরে রাখতে ২৩ স্তরের  স্মৃতিসৌধ গড়ে তোলেন।  ১৯৯৬ সালে শেখ হাসিনা মুজিবনগর কমপ্লেক্সের নির্মাণ কাজ শুরু করেন। 

## স্থাপত্য তাৎপর্য
### লাল মঞ্চ
 
১৯৭১ সালের ১৭ই এপ্রিল বাংলাদেশের অস্থায়ী সরকার যে স্থানে শপথ গ্রহণ করে ঠিক সেই স্থানে ২৪ ফুট দীর্ঘ ও ১৪ ফুট প্রশস্ত সিরামিকের ইট দিয়ে একটি আয়তকার লাল মঞ্চ তৈরি করা হয়েছে। যা মুজিবনগর স্মৃতিসৌধের ভিতরে মাঝখানে।

### ২৩টি স্মৃতি স্তম্ভ
স্মৃতিসৌধটি ২৩ টি ত্রিভূজাকৃতি দেয়ালের সমন্বয়ে গঠিত। যা বৃত্তাকার উপায়ে সারিবদ্ধভাবে সাজানো রয়েছে। ২৩ টি দেয়াল (আগস্ট ১৯৪৭ থেকে মার্চ ১৯৭১)- এই ২৩ বছরের স্বাধীনতা আন্দোলনের প্রতীক হিসেবে ব্যবহৃত হয়েছে। প্রথম দেয়ালটির উচ্চতা ৯ ফুট ৯ ইঞ্চি এবং দৈর্ঘ্য ২০ ফুট। পরবর্তী প্রতিটি দেয়ালকে ক্রমান্বয়ে দৈর্ঘ্য ১ ফুট ও উচ্চতা ৯ ইঞ্চি করে বাড়ানো হয়েছে। যা দ্বারা বুঝানো হয়েছে বাংলাদেশ তার স্বাধীনতার জন্য ৯ মাস ধরে যুদ্ধ করেছিল। শেষ দেয়ালের উচ্চতা ২৫ ফুট ৬ ইঞ্চি ও দৈর্ঘ্য ৪২ ফুট। প্রতিটি দেয়ালের ফাঁকে অসংখ্য ছিদ্র আছে যেগুলোকে পাকিস্তানি শাসক গোষ্ঠীর অত্যাচারের চিহ্ন হিসেবে প্রদর্শন করা হয়েছে।

### এক লক্ষ বুদ্ধিজীবীর খুলি
স্মৃতিসৌধটির ভূমি থেকে ২ ফুট ৬ ইঞ্চি উঁচু বেদীতে অসংখ্য গোলাকার বৃত্ত রয়েছে যা দ্বারা ১ লক্ষ বুদ্ধিজীবীর খুলিকে বোঝানো হয়েছে।

### ত্রিশ লক্ষ শহীদ
স্মৃতিসৌধের ভূমি থেকে ৩ ফুট উচ্চতার বেদীতে অসংখ্য পাথর রয়েছে যা দ্বারা ৩০ লক্ষ শহীদ ও মা-বোনের সম্মানের প্রতি ঐতিহাসিক দায়বদ্ধতা ও স্মৃতিচারণা প্রকাশ করা হয়েছে। পাথরগুলো মাঝখানে ১৯টি রেখা দ্বারা তৎকালীন পূর্ব পাকিস্থানের ১৯টি জেলাকে বুঝানো হয়েছে।

### এগারোটি সিঁড়ি
স্মৃতিসৌধের বেদীতে আরোহণের জন্য ১১টি সিঁড়ি রয়েছে। যা দ্বারা মুক্তিযুদ্ধকালীন সময়ে সমগ্র বাংলাদেশকে যে ১১টি সেক্টরে বিভক্ত করা হয়েছিল তা বুঝানো হয়েছে।
 
### বঙ্গোপসাগর
স্মৃতিসৌধের উত্তর পাশের আম বাগান ঘেঁষা স্থানটিতে মোজাইক করা আছে তার দ্বারা বঙ্গোপসাগর বোঝানো হয়েছে। বঙ্গোপসাগর যদিও  বাংলাদেশের দক্ষিণে, কিন্তু শপথ গ্রহণের মঞ্চটির সাথে স্মৃতিসৌধের সামঞ্জস্য রক্ষার জন্য এখানে এটিকে উত্তর দিকে স্থান দেয়া হয়েছে।

### একুশে ফেব্রুয়ারির প্রতীক
স্মৃতিসৌধের মূল ফটকের রাস্তাটি মূল স্মৃতিসৌধের রক্তের সাগর নামক ঢালকে স্পর্শ করেছে। এখানে রাস্তাটি ভাষা আন্দোলনের প্রতীকী অর্থে ব্যবহৃত হয়েছে।
 
### রক্তের সাগর
স্মৃতিসৌধের পশ্চিম পাশে প্রথম দেয়ালের পাশ দিয়ে শহীদের রক্তের প্রবাহ তৈরি করা হয়েছে যাকে রক্তের সাগর বলা হয়।

### সাড়ে সাত কোটি ঐক্যবদ্ধ জনতা
লাল মঞ্চ থেকে যে ২৩টি দেয়াল তৈরি করা হয়েছে তার ফাঁকে অসংখ্য নুরি-পাথর দ্বারা মোজাইক করে লাগানো হয়েছে। যা দিয়ে ১৯৭১ সালের সাড়ে সাত কোটি ঐক্যবদ্ধ জনতাকে প্রতীক আকারে উপস্থাপন করা হয়েছে।

## আরও দেখুন
*১৯৭১ সালের অস্থায়ী বাংলাদেশ সরকার

## তথ্যসূত্র

## বহিঃসংযোগ
*

বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
বিষয়শ্রেণী:মুজিবনগর উপজেলা
বিষয়শ্রেণী:শেখ মুজিবুর রহমানের স্মারক
বিষয়শ্রেণী:১৯৮৭-এ বাংলাদেশে প্রতিষ্ঠিত
সাহিত্যে নোবেল বিজয়ীদের তালিকা

thumb|240px|সাহিত্যে নোবেল পুরস্কারের মেডেল। নোবেল ফাউন্ডেশনকৃত মূল নকশা।
**সাহিত্যে নোবেল পুরস্কার** (সুয়েডীয়: Nobelpriset i litteratur) একটি আন্তর্জাতিক পুরস্কার যা প্রতি বছর এক বা একাধিক লেখক তথা সাহিত্যিককে প্রদান করা হয়। বিজ্ঞানী ও শিল্পপতি আলফ্রেড নোবেল এই পুরস্কারের গোড়াপত্তন করেন। আলফ্রেড নোবেলের করে যাওয়া উইল অনুসারে জানা যায়, তিনি বলে গেছেন, "তাদেরকেই সাহিত্যে নোবেল পুরস্কার প্রদান করা হবে যারা একটি আদর্শগত প্রবণতার মাধ্যমে কোন অনন্য সাধারণ কাজ প্রদর্শন করতে পারবেন।" প্রতি বছর কাকে এই পুরস্কার দেওয়া হবে তা সুইডিশ একাডেমি ঠিক করে এবং অক্টোবর মাসের প্রথম সপ্তাহের মধ্যেই নির্বাচিতের নাম ঘোষণা করে।

প্রথম প্রথম যখন এই পুরস্কার প্রদান শুরু হয় তখন বেশ কিছু বিতর্কের পরিবেশ সৃষ্টি হয়েছিল। নোবেল তার উইলে বলে গিয়েছিলেন যে পুরস্কার পাবে তাকে অবশ্যই *idealisk* তথা আদর্শিক কিছু করে দেখাতে হবে। প্রথমদিককার নির্বাচকমণ্ডলী তার কথাগুলোকে আঁকড়ে ধরেছিলেন গোঁড়াভাবে। তাই তারা শুধুমাত্র আদর্শিক দিকটিই চিন্তা করেছেন। অনেক বিখ্যাত সাহিত্যিক যারা হয়তো বড় কোন আদর্শের জন্ম দিতে পারেনি, তারা নোবেল পুরস্কার পায়নি। এর সবচেয়ে বড় উদাহরণ লিও তলস্তয় এবং হেনরিক ইবসেন। উপন্যাস ও নাটকের জগতে কিংবদন্তিতুল্য এই দুই ব্যক্তির নোবেল না পাওয়া নোবেল পুরস্কারের ইতিহাসে কলঙ্কময় অধ্যায়। অবশ্য পরবর্তীকালে পুরস্কারের নির্বাচকরা আরও উদার হয়েছেন। আদর্শিক নয় বরং কার সাহিত্য সকল যুগে মানুষের আবেগের ইন্ধন যোগাবে অর্থাৎ কোনটি অমরত্ব অর্জন করবে তার ভিত্তিতেই এখন নির্বাচন করা হচ্ছে। অবশ্য এ কারণে এমন অনেকে পুরস্কার পেয়েছেন যারা অতটা জনপ্রিয় বা পরিচিত নন। যেমন: ১৯৯৭ সালে দারিও ফো এবং ২০০৪ সালে এলফ্রিদে ইয়েলিনেক। আবার অনেক বিখ্যাত ও জনপ্রিয় সাহিত্যিকই এই পুরস্কার পাননি বলে সমালোচকরা মন্তব্য করেছেন।

২০১৬ সাল পর্যন্ত ১১৩ জন সাহিত্যিক এই পুরস্কারে ভূষিত হয়েছেন। রুশ সাহিত্যিক বরিস পাস্তেরনাক ১৯৫৮ সালে এই পুরস্কারে ভূষিত হলে তৎকালীন সোভিয়েত ইউনিয়ন সরকারের চাঁপে তিনি পুরস্কার প্রত্যাখ্যান করেন। ১৯৬৪ সালে জঁ-পল সার্ত্র্‌ এই পুরস্কারে ভূষিত হলেও তিনি তার পূর্ববর্তী সকল সরকারি সম্মাননার মত এই পুরস্কারও প্রত্যাখ্যান করেন। যাই হোক, নোবেল কমিটি প্রত্যাখ্যানকারীদের বাদ না দিয়ে পাস্তেরনাক ও সার্ত্র্‌কে পুরস্কারের তালিকায় অন্তর্ভুক্ত করে রাখে।

## পুরস্কারপ্রাপ্তদের তালিকা

## আরও দেখুন
* নোবেল পুরস্কার
* নোবেল পুরস্কার প্রাপ্তদের তালিকা‎
* শান্তিতে নোবেল পুরস্কার
* পদার্থবিজ্ঞানে নোবেল পুরস্কার
* রসায়নে নোবেল পুরস্কার
* চিকিৎসা শাস্ত্রে নোবেল পুরস্কার
* অর্থনীতিতে নোবেল পুরস্কার

## তথ্যসূত্র

বিষয়শ্রেণী:নোবেল বিজয়ী সাহিত্যিক
বিষয়শ্রেণী:নোবেল পুরস্কার
বিষয়শ্রেণী:সাহিত্যে নোবেল পুরস্কার
বিষয়শ্রেণী:নোবেল বিজয়ীদের তালিকা
যুগান্তর দল

**যুগান্তর দল** ছিল একটি গুপ্ত বিপ্লববাদী সংস্থা। চরম পন্থার মাধ্যমে ইংরেজদের থেকে দেশের স্বাধীনতা অর্জন করাই ছিল এই সংগঠনের প্রধান লক্ষ্য। অনুশীলন সমিতির সাথে মতভেদের কারণে ১৯০৬ খ্রিস্টাব্দে 'যুগান্তর' এর জন্ম। এর নেতৃত্বে ছিলেন অরবিন্দ ঘোষ, বারীন্দ্রকুমার ঘোষ, উল্লাসকর দত্ত প্রমুখ। ক্ষুদিরাম বসু, প্রফুল্ল চাকী এই দলের সদস্য ছিলেন।

## উল্লেখযোগ্য সদস্যবৃন্দ

*অরবিন্দ ঘোষ (১৮৭২-১৯৫০)
*বারীন্দ্রকুমার ঘোষ
*সুবোধ চন্দ্র মল্লিক
*ক্ষুদিরাম বসু
*প্রফুল্ল চাকী
*মোহিতমোহন মৈত্র

*বাঘা যতীন ওরফে যতীন্দ্রনাথ মুখোপাধ্যায় (১৮৭৯-১৯১৫)
*অমরেন্দ্র চ্যাটার্জি‌  (১৮৮০-১৯৫৭)
*অম্বিকা চক্রবর্তী  (১৮৯১-১৯৬২)
*অরুণ চন্দ্র গুহ  (জন্ম ১৮৯২)
*বসন্তকুমার বিশ্বাস (১৮৯৫-১৯১৫)
*বিপিনবিহারী গঙ্গোপাধ্যায়  (১৮৮৭-১৯৫৪)
*ভূপেন্দ্র কুমার দত্ত  (১৮৯৪-১৯৭৯)
*সুশীল দাশগুপ্ত (১৯০৬-১৯৪৭)
*দীনেশচন্দ্র মজুমদার  (১৯০৭-১৯৩৪)
*সত্যেন্দ্র নাথ ঘোষাল (১৯০৮ - ১৯৮০)
*গণেশ ঘোষ  (জন্ম ১৯০০)
*যাদুগোপাল মুখোপাধ্যায়  (১৮৬৬-১৯৮৬)
*জীবনলাল চট্টোপাধ্যায়  (১৮৮৯-১৯৭০)
*যতীশ চন্দ্র ঘোষ  (১৮৮৭-১৯৭০)
*নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪)
*কল্পনা দত্ত যোশী  (১৯১৩-১৯৯৫)

*মনোরঞ্জন গুপ্ত (জন্ম ১৮৯০)
*প্রীতিলতা ওয়াদ্দেদার   (১৯১১-১৯৩২)
*তারকনাথ দাস (১৮৮৪-১৯৫৮)
*তারকেশ্বর দস্তিদার
*পূর্ণচন্দ্র দাস (১৮৯৯-১৯৫৬)
*সন্তোষ কুমার মিত্র (১৯০১-১৯৩১)
*সত্যেন্দ্র চন্দ্র মিত্র (১৮৮৮-১৯৪২)
*বিনোদবিহারী চৌধুরী (১৯১১-২০১৩)
*শান্তি ঘোষ দাশ (জন্ম ১৯১৬)
*সুনীতি চৌধুরী ঘোষ (জন্ম ১৯১৭)
*সুরেন্দ্রমোহন ঘোষ ওরফে মধু ঘোষ (১৮৯৩-১৯৭৬)
*উপেন্দ্রনাথ বন্দ্যোপাধ্যায়  (১৮৭৯-১৯৫০)
*উল্লাসকর দত্ত
*দেবব্রত বসু, পরবর্তীতে স্বামী প্রজ্ঞানন্দ 
* সতীশচন্দ্র মুখোপাধ্যায় স্বামী প্রজ্ঞানানন্দ সরস্বতী

বিষয়শ্রেণী:ভারতবর্ষে ব্রিটিশবিরোধী আন্দোলন
বিষয়শ্রেণী:বাংলার ইতিহাস
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:যুগান্তর দল
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:বাঙালি জাতীয়তাবাদ
বিষয়শ্রেণী:বেঙ্গল প্রেসিডেন্সি
বিষদাঁত

বিষধর সাপেদের সাধাণতঃ একজোড়া বিশেষ দাঁত থাক যার সাহায্য এরা দংশন ও বিষ প্রয়োগ করে।
বিষদাঁতের গোড়াতে বিষগ্রন্থী থেকে বিষ নির্গত হয়। বিষদাঁত ফাঁপা হতে পারে -যেমন বোড়াদের সঞ্চালক(Solenoglyphpus) বিষদাঁত ও সম্মুখদন্তী কেউটের বিষদাঁত। কিমবা বিষদাঁতের সামনে খাঁজ থাকতে পারে যেমন পশ্চাত্দন্তী কিছু সাপ।

বিষদাঁতের প্রকার অনুসারে সাপেদের চারভাগে ভাগ করা যায়:
# বিষদাঁতহীন (Aglyphous)
# পশ্চাত্দন্তী (Opisthoglyphous)
# সম্মুখদন্তী(Proteroglyphous)
# সঞ্চালকদন্তী (Solenoglyphous)

বিষয়শ্রেণী:সাপ
অজগর

**অজগর** হচ্ছে পৃথিবীর অন্যতম বৃহত্তম সাপ। অজগরকে ময়াল নামেও ডাকা হয়। এরা বিষহীন আদিম সাপ। এদের পিছনের পা-এর চিহ্ন পুরোপুরি বিলুপ্ত হয়নি।

অজগর শিকারকে জোরে পেঁচিয়ে বা পরিবেষ্টন করে তার দম বন্ধ করে। এরা শিকারকে সাধারণত মাথার দিক থেকে আস্ত গিলে খাওয়া শুরু করে। কারণ, এতে শিকারের বাধা দেওয়ার ক্ষমতা কমে যায়। শিকার হজম করতে তাদের কয়েকদিন সময় লাগে। এরা মৃত প্রাণী খায় না।

এদের অবলোহিত (তাপ) রশ্মি দেখার বিশেষ তাপদৃষ্টি ইন্দ্রিয় আছে (যে ক্ষমতা কিছু বোড়াদেরও আছে, কিন্তু গঠন ও বিবর্তন ভিন্ন পথের)। অজগরের উপরের ঠোঁট বরাবর এই ইন্দ্রিয় অবস্থিত।

## প্রাপ্তিস্থান
আফ্রিকা মহাদেশের বিষুবীয় সাহারা অঞ্চলে পাইথন পাওয়া যায়। তবে এই মহাদেশের দক্ষিণ-পশ্চিম এলাকা যেমন, ওয়েস্টার্ন কেপ ও মাদাগাস্কারে এই প্রজাতির সাপ পাওয়া যায় না। এশিয়া মহাদেশে ভারত, বাংলাদেশ,নেপাল, পাকিস্তান, শ্রীলঙ্কা, মায়ানমার, নিকোবর দ্বীপপুঞ্জ এই সাপের বসতি আছে। এছাড়া দক্ষিণ চীন, ফিলিপাইন দ্বীপপুঞ্জ ও ইন্দোনেশিয়ায় পাইথন দেখতে পাওয়া যায়।

## প্রজনন
পাইথন একটু দেরিতে প্রজনন শুরু করে। সাধারণত একটি সাপ ৫ থেকে ৬ বছর বয়সে প্রাপ্তবয়স্ক হয়। একটি স্ত্রী পাইথন প্রচুর খাদ্যগ্রহণ করে যথেষ্ট শক্তি অর্জন করার পর একসাথে প্রচুর ডিম পাড়ে।

## তথ্যসূত্র

বিষয়শ্রেণী:বিষহীন সাপ
বিষয়শ্রেণী:সাপ
হলি ক্রস উচ্চ বালিকা বিদ্যালয়

**হলিক্রস উচ্চ বালিকা বিদ্যালয়** বাংলাদেশের নারী শিক্ষার ক্ষেত্রে একটি খ্যাতনামা শিক্ষাপ্রতিষ্ঠান। বিদ্যালয়টি ঢাকার তেজগাঁও এলাকায় অবস্থিত। এখানে বিজ্ঞান, মানবিক ও বাণিজ্য তিন বিভাগেই শিক্ষা কার্যক্রম চালু রয়েছে। বিদ্যালয়ের ২ টি শিফটে প্রায় ১৮০০ জন ছাত্রী রয়েছে। শিক্ষাবছর জানুয়ারি থেকে শুরু হয়।

## ইতিহাস
১৮৫৩ সালে বাংলাদেশে হলিক্রস সিস্টারদের আগমন ঘটে। ১৯৫১ সালে তেজগাঁও এলাকায় মারী, ফ্রান্সলিয়া ও রোজ বার্নার্ড মাত্র ২ জন ছাত্রী নিয়ে একটি কিন্ডারগার্টেন খোলেন। ঐ বছরই নভেম্বর মাসে এটিকে একটি প্রাথমিক বিদ্যালয়ে রূপান্তরিত করা হয়। সম্পূর্ণ ইংলিশ মাধ্যমে পড়ানো হলেও বাংলাকে পাঠ্য বিষয়ের অন্তর্গত রাখা হয়েছিল। ১৯৬৩ সালে বিদ্যালয়টিতে নবম শ্রেণীতে মানবিক বিভাগ চালু করা হয়; বিজ্ঞান বিভাগ আরম্ভ হয় ১৯৭০ সালে। মুক্তিযুদ্ধের পর ১৯৭২ সালে বিদ্যালয়টিকে সম্পূর্ণরূপে বাংলা মাধ্যমে পরিণত করা হয়। ১৯৭৯ সালে ছাত্র ভর্তি বন্ধ করে এটিকে সম্পূর্ণ বালিকা বিদ্যালয়ে পরিণত করা হয়। ১৯৯৮ সাল থেকে এখানে বাণিজ্য বিভাগ চালু করা হয়।

১৯৭১ সালের আগ পর্যন্ত স্কুলে ইংরেজি মাধ্যমে পাঠদান করা হত। বাংলাদেশ স্বাধীন হবার পরে ১৯৭২ সাল থেকে স্কুলে বাংলা মাধ্যমে শিক্ষা প্রদান করা শুরু হয়।

## সহশিক্ষা কার্যক্রম
* **বিভিন্ন ক্লাব:** নির্ঝর আবৃত্তি সঙ্ঘ, বিতর্ক ক্লাব, কুইজ ক্লাব, অঙ্কন ক্লাব, বিজ্ঞান ক্লাব-এন্ড্রোমিডা, ইংলিশ ক্লাব।
* **বার্ষিক ম্যাগাজিন:** মন্দিরা
* গার্লস গাইড কার্যক্রম
* শিক্ষামূলক ছবি প্রদর্শনী, সেমিনার আয়োজন
* ১৯৭২ সাল থেকে এখন পর্যন্ত চালু রয়েছে ‘হলিক্রস লিটারারী প্রোগ্রাম’। প্রায় ৩০০ ছাত্রছাত্রী বিনামূল্যে পঞ্চম শ্রেণী পর্যন্ত পড়তে পারে।
* কারিতাস বাংলাদেশের তত্ত্বাবধায়নে এখানকার প্রতিটি ছাত্রীকে একজন নারী শ্রমিককে শিক্ষিত করার কাজে নিয়োজিত করা হয়।

## অন্যতম প্রাপ্তি
* ১৯৯৭ ও ২০০৩ সালে হলিক্রস উচ্চ বালিকা বিদ্যালয়টি সেরা জাতীয় বিদ্যালয়ের পুরস্কার পায়।
* হলিক্রস বিতর্ক ক্লাব ১৯৯৫ সালে জাতীয় টেলিভিশন বিতর্ক প্রতিযোগিতায় চ্যাম্পিয়ন হয়ে প্রাইম মিনিস্টার গোল্ড কাপ অর্জন করে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* 
* হলিক্রস গান (বাংলা)
* হলিক্রস গান (ইংলিশ)

বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:খ্রিস্টান শিক্ষাপ্রতিষ্ঠান
বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের বালিকা বিদ্যালয়
হালিশহর থানা

**হালিশহর** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
হালিশহর থানার আয়তন ৯.৬৫ বর্গ কিলোমিটার (২,৩৮২ একর)।

## প্রতিষ্ঠাকাল
২০০০ সালের ২৭ মে ডবলমুরিং থানা ও পাহাড়তলী থানার কিছু অংশ নিয়ে হালিশহর থানা গঠিত হয়।

## জনসংখ্যার উপাত্ত
২০১১ সালের আদমশুমারি অনুযায়ী হালিশহর থানার মোট জনসংখ্যা ১,৫১,৫১৫ জন। এর মধ্যে পুরুষ ৭৮,০০৮ জন এবং মহিলা ৭৩,৫০৭ জন। মোট পরিবার ৩১,২৯১টি।

## অবস্থান ও সীমানা
চট্টগ্রাম সিটি কর্পোরেশনের পশ্চিমাংশে হালিশহর থানার অবস্থান। এর উত্তরে পাহাড়তলী থানা, পূর্বে ডবলমুরিং থানা, দক্ষিণে বন্দর থানা এবং পশ্চিমে বঙ্গোপসাগর।

## প্রশাসনিক এলাকা
হালিশহর থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ১১নং দক্ষিণ কাট্টলী ওয়ার্ডের দক্ষিণাংশ
* ২৪নং উত্তর আগ্রাবাদ ওয়ার্ডের পশ্চিমাংশ
* ২৫নং রামপুর ওয়ার্ড
* ২৬নং উত্তর হালিশহর ওয়ার্ড

## সংসদীয় আসন

## শিক্ষা
হালিশহর থানার আওতাধীন এলাকার সাক্ষরতার হার ৭০.৮%।
;উল্লেখযোগ্য শিক্ষা প্রতিষ্ঠান
* গার্হস্থ্য অর্থনীতি কলেজ
* এসওএস ট্রেড স্কুল
* ফিজিক্যাল ট্রেনিং কলেজ

## স্বাস্থ্যকেন্দ্র
হালিশহর থানা এলাকায় যে সকল স্বাস্থ্যকেন্দ্র রয়েছে:
* আগ্রাবাদ একসেস রোড জেনারেল হাসপাতাল
* ডিও পয়েন্ট হাসপাতাল
* রাজ ডেন্টাল ক্লিনিক
* রয়েল চক্ষু হাসপাতাল

## গুরুত্বপূর্ণ স্থাপনা
হালিশহর থানা এলাকায় যে সকল গুরুত্বপূর্ণ স্থাপনা রয়েছে:
* বর্ডার সিকিউরিটি গার্ড সেক্টর হেড কোয়ার্টার
* আর্টিলারী ট্রেনিং সেন্টার এবং স্কুল (বাংলাদেশ সেনাবাহিনীর একমাত্র আর্টিলারী স্কুল)
* চট্টগ্রাম জেলা পুলিশ লাইন
* এস ও এস শিশু পল্লী
* বিহারী ক্যাম্প

## আবাসিক এলাকা
হালিশহর মূলত আবাসিক এলাকা হিসাবে পরিচিত।

উত্তর হালিশহরে রয়েছে হালিশহর আবাসিক এলাকা, যা হালিশহর হাউজিং এস্টেট নামে পরিচিত। হালিশহর হাউজিং এস্টেট ১০ টি ব্লকে বিভক্তঃ
A-Block, B-Block, G-Block, H-Block, I-Block, J-Block, K-Block, L-Block, New A-Block এবং New I-Block. সবচেয়ে বড় ব্লক B-Block, যা বঙ্গোপসাগর উপকূলবর্তী।

## হাটবাজার ও শপিং সেন্টার
হালিশহর থানা এলাকার প্রধান বাজারসমূহ হলো:
* বড়পুল বাজার
* ছোটপুল বাজার
* আনন্দীপুর বাজার
* ফইল্যাথলী বাজার

## মুক্তিযুদ্ধের স্মৃতিচিহ্ন
* বধ্যভূমি: ১টি (আবদপাড়া বাসস্টেশন)

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
বিষয়শ্রেণী:হালিশহর
মুরাসাকি শিকিবু

right|thumb|মুরাসাকি শিকিবুর প্রতিকৃতি 
**মুরাসাকি শিকিবু** (Murasaki Shikibu) (জন্ম আন্দাজ ৯৭৩ খ্রীস্টাব্দ - মৃত্যু আন্দাজ ১০১৪ বা ১০২৫ খ্রীস্টাব্দ) একজন জাপানী মহিলা ঔপন্যাসিক, কবি এবং হেইয়ান আমলে রাজদরবারের কর্মচারী ছিলেন। তিনি জাপানী সাহিত্যের বিখ্যাত উপন্যাস *[[গেঞ্জির উপাখ্যান]]* (The Tale of Genji)-এর লেখক হিসেবে চিরস্মরনীয় হয়ে আছেন। ১০০০ খ্রীস্টাব্দ থেকে ১০০৮ খ্রীস্টাব্দের মধ্যে রচিত এই গ্রন্থটি মানবসাহিত্যের ইতিহাসে সর্বপ্রথম উপন্যাসগুলোর অন্যতম। 

## নাম রহস্য
মুরাসাকি শিকিবু তার ছদ্মনাম। তার আসল নাম এখনো অজ্ঞাতই র‌য়ে গিয়েছে, যদিও কোন কোন বিশেষজ্ঞের মতে তার নাম ছিল সম্ভবত তাকাকো। তার ডায়েরী থেকে জানা যায় যে 'মুরাসাকি' নামটি তাকে রাজদরবারে ডাকনাম হিসেবে দেয়া হয়। 'মুরাসাকি' ছিল তারই লেখা *গেঞ্জির উপাখ্যান*-এর একটি চরিত্রের নাম। 'মুরাসাকি' শব্দটির মানে 'বেগুনী। আর 'শিকিবু' সরকারী আমলাতন্ত্রে তার বাবার পদস্থলের নাম।

## জীবনী
মুরাসাকি শৈশবে তার মাকে হারান। হেইয়ান আমলে জাপানের প্রথা ছিল যে স্বামী-স্ত্রী আলাদা বসবাস করবে এবং সন্তান-সন্ততিদের বড় করে তোলার দায়িত্ব বর্তাবে মা এবং মাতৃপরিবারের উপর। মুরাসাকির বাবা তামেতোকি ছিলেন রাজদরবারের পণ্ডিত। তিনি প্রচলিত প্রথা ভঙ্গ করে তার কন্যাকে নিজের কাছে রেখেই বড় করেন। শুধু তাই নয়, তিনি মুরাসাকি-কে পুত্র সন্তানের শিক্ষা দেন। সে আমলে ছেলেরা চীনা ভাষায় শিক্ষা লাভ করতো, কারণ চীনা ছিল রাজদরবাররের আনুষ্ঠানিক ভাষা। অন্যদিকে মেয়েরা শিখতো জাপানী কানা বর্ণমালা এবং কবিতা। তামেতোকি তার কন্যার মেধা ও বুদ্ধিমতা দেখে আক্ষেপ করেন কেন মুরাসাকি ছেলে হয়ে জন্মায়নি।

রাজদরবারে মুরাসাকি সম্রাজ্ঞী আকিকোর মহিলা সঙ্গিনী (lady-in-waiting) হিসেবে কর্মরত ছিলেন।

তার মৃত্যুর বছর সম্পর্কে আজও নিশ্চিত হওয়া যায়নি।

## রচনা সমূহ
বিশেষজ্ঞদের মতে তিনটি গ্রন্থ মুরাসাকির লেখা - *গেঞ্জির উপাখ্যান*, *মুরাসাকির ডায়েরী*, এবং *মুরাসাকির সংকলন*। এর মধ্যে প্রথমোক্তটি নিঃসন্দেহে তার শ্রেষ্ঠ রচনা। শেষোক্তটি একটি কবিতার বই। মুরাসাকির লেখা ১২৮টি কবিতা তার মৃত্যুর পর এই বইতে সংকলিত আকারে প্রকাশ পায়।

## তথ্যসূত্র

বিষয়শ্রেণী:জাপানি সাহিত্যিক
বিষয়শ্রেণী:জাপানি দিনলিপিকার
বিষয়শ্রেণী:৯৭০-এর দশকে জন্ম
বিষয়শ্রেণী:১১শ শতাব্দীতে মৃত্যু
বিষয়শ্রেণী:জাপানি সাহিত্য
বিষয়শ্রেণী:জাপানি ঔপন্যাসিক
বিষয়শ্রেণী:জাপানি নারী কবি
বিষয়শ্রেণী:পুরাণপ্রসূ সাহিত্যিক
বিষয়শ্রেণী:নারী স্মৃতিকথাকার
বোড়া

ভাইপারিডি গোত্রীয় কিছু সাপের সাধারণ প্রচলিত নাম।

* চন্দ্রবোড়া ( বা ) &mdash; ভাইপারিনি উপ-পরিবারভুক্ত একটি সাপ
* বাঁশবোড়া () &mdash; ক্রোটেলাইনি উপ-পরিবারভুক্ত একটি সাপ
গ্রাম রঞ্জন

**গ্রাম স্টেইন** () ব্যাকটেরিয়া শনাক্তকরণের জন্য বহুল ব্যবহৃত উপকরণ। ব্যাকটেরিয়া শনাক্তকরণের জন্য এটিই সবচেয়ে গ্রহণযোগ্য ও সফল পদ্ধতি। ১৮৮৪ সালে ডেনিশ বিজ্ঞানী হান্স ক্রিশ্চিয়ান গ্রাম এ পদ্ধতি আবিষ্কার করেন। এরপর থেকে বর্তমান সময় পর্যন্ত এই পদ্ধতি অত্যন্ত সার্থকভাবে প্রয়োগ হয়ে আসছে। গ্রাম স্টেইন পদ্ধতিতে ব্যাক্টেরিয়াকে দুইভাগে ভাগ করা হয়েছে -

# গ্রাম পজিটিভ ব্যাকটেরিয়া
# গ্রাম-নেগেটিভ ব্যাকটেরিয়া

এ পদ্ধতিতে প্রথমে প্রস্তুতকৃত ব্যাক্টেরিয়া স্মিয়ারকে ক্রিস্টাল ভায়োলেট রঞ্জক দ্বারা রঞ্জিত করা হয়। এরপর আয়োডিন দ্রবণ দ্বারা রঞ্জনটিকে স্থায়ী করে তাতে ইথাইল অ্যালকোহল অথবা অ্যাসিটোন দ্রবণ যোগ করা হয়। ইথাইল অ্যালকোহল বা অ্যাসিটোন নিরঞ্জক হিসাবে কাজ করে। এরপর স্মিয়ারটিতে যোগ করা হয় স্যাফ্রানিন যা কাউন্টার স্টেইনইং এজেন্ট হিসাবে কাজ করে। সর্বশেষে স্মিয়ারটিকে অণুবীক্ষণ যন্ত্রের নিচে পরীক্ষা করা হয়। যদি স্মিয়ারটি তার আদিবর্ণ অর্থাৎ বেগুনী বর্ণকে ধারণ করে রাখে তাহলে স্মিয়ারটিতে রয়েছে গ্রাম পজিটিভ ব্যাক্টেরিয়া। আর যদি স্মিয়ারটি তার আদি বর্ণ হারিয়ে স্যাফ্রানিনের লাল বর্ণ ধারণ করে তাহলে স্মিয়ারটিতে রয়েছে গ্রাম নেগেটিভ ব্যাক্টেরিয়া।

## উপাদান
# প্রাথমিক স্টেইন (primary stain): ক্রিস্টাল ভায়োলেট
# মর্ডান্ট(mordant): গ্রাম-এর আয়োডিন সল্যুশন
# ডিকালারাইজার (decoloriser): ইথাইল অ্যালকোহল ও অ্যাসিটোন মিশ্রণ
# কাউন্টার স্টেইন(counter stain): স্যাফ্রানিন

## ইতিহাস ও নামকরণ
এই পদ্ধতিটির নামকরণ করা হয়েছে আবিষ্কারক হান্স ক্রিশ্চিয়ান গ্রাম (১৮৫৩-১৯৩৮) এর নামে যিনি এ পদ্ধতি প্রথম প্রয়োগ করেন তার সহযোগী কার্ল ফ্রেডলেনডার (Carl Friedländer) এর সাথে বার্লিন শহরের একটি হাসপাতালের মর্গে কাজ করার সময়। তবে গ্রাম এ পদ্ধতি ব্যাক্টেরিয়াকে পৃথকীকরণের জন্য নয়, মূলত ফুসফুস কলাতে ব্যাক্টেরিয়াকে ভালোভাবে পর্যবেক্ষণ করার জন্যই প্রয়োগ করেছিলেন। তার আবিষ্কৃত পদ্ধতিটি তিনি প্রকাশ করেন ১৮৮৪ সালে।
  
## কার্যপ্রণালী
প্রথমত ব্যবহার্য সকল সরাঞ্জম ভালমতো জীবাণুমুক্ত (Sterilize) করে নিতে হবে। এরপর ট্রান্সফার লুপ ব্যবহার করে ব্যাকটেরিয়া নমুনা সংগ্রহ করতে এবং পেট্রিনিস মিডিয়া  (Petrinis media) তে স্থাপন করতে হবে । তারপর স্লাইডটিতে ক্রিস্টাল ভায়োলেট যোগ করে কিছুক্ষণ রেখে দিতে হবে। স্লাইডটি ভালভাবে ধুয়ে নিয়ে তাতে গ্রাম-এর আয়োডিন সল্যুশন যোগ করতে হবে যাতে রঞ্জনটি স্থায়ী হয়। কিছুক্ষণ পর স্লাইডটি ধুয়ে নিয়ে তাতে যোগ করতে হবে ইথাইল অ্যালকোহল বা অ্যাসিটোন, যা নিরঞ্জক হিসাবে কাজ করে। এরপর সবশেষে স্লাইডটি ধুয়ে নিয়ে তাতে যোগ করতে হবে স্যাফ্রানিন এবং অণুবীক্ষণ যন্ত্রের নিচে স্মিয়ারটিকে পর্যবেক্ষণ করতে হবে। তাহলে এখানে আমরা দুই রঙের ব্যাকটেরিয়া দেঠতে পাবো। গোলাপি বা লাল রঙের ব্যাকটেরিয়া গ্রাম নেগেটিভ(Negative) এবং বেগুনি রঙের ব্যাকটেরিয়া গ্রাম পজিটিভ(Positive)। এভাবে পৃথকীকণের মাধ্যমে মোটা ও পাতলা কোষপ্লেট যুক্ত ব্যাকটেরিয়া কে পৃথক করা সম্ভব হবে।

## বহিঃসংযোগ

* Gram Staining Protocol- principle, protocol, result and conclusions

বিষয়শ্রেণী:অণুজীববিজ্ঞান
বিষয়শ্রেণী:ডেনীয় উদ্ভাবন
বিষয়শ্রেণী:ব্যাকটেরিয়া বিজ্ঞান
বিষয়শ্রেণী:অণুবীক্ষণ
সাবাশ বাংলাদেশ (ভাস্কর্য)

**সাবাশ বাংলাদেশ** বাংলাদেশের মুক্তিযুদ্ধের স্মৃতিবিজড়িত ভাস্কর্যগুলোর মধ্যে অন্যতম। ১৯৭১ সালে বাংলাদেশের মহান মুক্তিযুদ্ধে অংশগ্রহণকারী তরুণ মুক্তিযোদ্ধাদের প্রতীকী ভাস্কর্যটি বাংলাদেশের অন্যতম বৃহৎ ভাস্কর্য। শিল্পী নিতুন কুণ্ডু এর তৈরি এই ভাস্কর্যটি রাজশাহী বিশ্ববিদ্যালয়ে অবস্থিত।

## স্থাপত্য তাৎপর্য
স্বাধীনতার জ্বলন্ত প্রমাণকে ধরে রাখার জন্য রাজশাহী বিশ্ববিদ্যালয়ে স্থাপন করা হয়েছে স্মারক ভাস্কর্য সাবাশ বাংলাদেশ। ১৯৬৯ সালের গণ আন্দোলনের সময় এই বিশ্ববিদ্যালয়ের ছাত্র –শিক্ষক- কর্মকর্তা- কর্মচারীদের বলিষ্ঠ সাহসী ভূমিকা ছিল। সে সময় এমন ঘটনার আবর্ত সৃষ্টি হয় যে রাজশাহী বিশ্ববিদ্যালয়ের সকলই তাতে জড়িয়ে পড়েন এবং অধ্যাপক ড. শামসুজ্জোহা শাহাদাৎবরণ করেন। এরপর ১৯৭১ সালের ২৫মার্চ পাকিস্তান সেনাবাহিনী অতর্কিত আক্রমণ চালিয়ে বাঙালি জাতীয়তাবাদ নিশ্চিহ্ন করার যে ব্যর্থ প্রয়াসের সূচনা করে তাতে রাজশাহী বিশ্ববিদ্যালয়ও আক্রান্ত হয়। কয়েকদিনের মধ্যে পাকিস্তান সেনাবাহিনীর যে দল রাজশাহীতে সক্রিয় ছিল তা দুর্বল হয়ে পড়ে এবং অবশেষে স্থানীয় ক্যান্টনমেন্টে আশ্রয় গ্রহণ করতে বাধ্য হয়। রাজশাহী শহর তৎকালীন ই.পি.আর. নিয়ন্ত্রণ করে। কিন্তু এপ্রিল মাসের মাঝামাঝি পাকিস্তান সেনাবাহিনীর একটি বিপুল অংশ শহরে প্রবেশ করে এবং বিশ্ববিদ্যালয়ে স্থায়ী ঘাঁটি স্থাপন করে। জাতীয়তাবাদী আন্দোলনে রাজশাহী বিশ্ববিদ্যালয়ের গৌরবপূর্ণ অবদান পাকিস্তান সেনাবাহিনীর মনে আতঙ্ক সৃষ্টি করেছিল। তাদের বিতাড়িত করতে শাহাদৎবরণ করেন অধ্যাপক হবিবুর রহমান, অধ্যাপক সুখরঞ্জন সমাদ্দার, অধ্যাপক মীর আবদুল কাউয়ুম, কর্মকর্তা- কর্মচারী ও ছাত্র।

১৯৭১ সালে মুক্তিযুদ্ধের সময় অনেক শিক্ষক-ছাত্র শহীদ হওয়ায় এর স্মৃতিকে চির অম্লান করে রাখার জন্য উদ্যোগ নেয় কর্তৃপক্ষ। তারপর নির্মাণের জায়গা নির্ধারণ হয় সিনেট ভবনের দক্ষিণে। দীর্ঘদিন অতিবাহিত হওয়ার পর ১৯৯১ সালের ৩ ফেব্রুয়ারি রাজশাহী বিশ্ববিদ্যালয়ের কেন্দ্রীয় ছাত্র সংসদের উদ্যোগে শিল্পী নিতুন কুন্ডুর উপস্থাপনায় নির্মাণ কাজ শুরু হয়। নির্মাণ কাজ শেষে হলে এর ফলক উন্মোচন করেন শহীদজননী জাহানারা ইমাম। ভাস্কর্যে স্থান পেয়েছে তরুণ কবি সুকান্ত ভট্টাচার্যের কবিতার কয়েকটি লাইন। যা হলো

লেখক বায়েজিদ আহমেদ এর মতে *বাংলাদেশে মুক্তিযুদ্ধের যে প্রতীকী ভাস্কর্যগুলো রয়েছে তার মধ্যে প্রকাশভঙ্গির সরলতা, গতিময়তা, মুক্তিযুদ্ধের চেতনার তেজস্বী প্রকাশ এবং নন্দনতাত্ত্বিক দিক থেকে এই ভাস্কর্যটি অনবদ্য।*

## চিত্রশালা


Shabash Bangladesh (Bravo Bangladesh) (6).jpg
Shabash Bangladesh (Bravo Bangladesh).jpg
সাবাশ বাংলাদেশ (10).jpg



## আরও দেখুন
* বিদ্যার্ঘ
* স্ফুলিঙ্গ

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:রাজশাহী বিশ্ববিদ্যালয়
বিষয়শ্রেণী:১৯৯১-এ প্রতিষ্ঠিত
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:১৯৯১-এর ভাস্কর্য
লালবাগ শাহী মসজিদ

**লালবাগ শাহী মসজিদ** বা **ফররুখ সিয়ার মসজিদ** ঢাকার লালবাগ কেল্লার সন্নিকটে অবস্থিত একটি মসজিদ। মসজিদটি ১৭০৩ খ্রিষ্টাব্দে নির্মাণ করা হয়। তৎকালীন ঢাকার উপ-শাসক সম্রাট আওরঙ্গজেবের প্রপৌত্র ফর্‌রুখশিয়রের পৃষ্ঠপোষকতায় মসজিদটি নির্মিত হয়।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:ঢাকা জেলার মসজিদ
বিষয়শ্রেণী:মোগল নিদর্শনসমূহ
ফণা

কিছু বিষধর সাপ (যেমন কেউটে) মাথা উচু করে তুলে ও গলার কাছের পাঁজর চওড়া করে ভয়াবহ চেহারা বানিয়ে ফোঁস ফোঁস শব্দে নিশ্বাস ছাড়ে ও ছোবল মারার ভান করে অন্য প্রাণীদের ভয় দেখায় (বিষ অপচয় করতে চায় না)।
এই মাথা উঁচু ভঙ্গীর সঙ্গে সাপের স্ফীতগ্রীবা যা প্রথম ছবিটিতে দেখা যাচ্ছে একে ফণা বলে। 
[right|thumb|240px|''[কেউটে সাপ'' ফণা উঁচিয়েছে]]
[thumb|[সাপুড়ে|সাপুড়ের ঝাঁপি থেকে ফণা তুলে কেউটে]]

আসল কেউটে ছাড়াও আরো কিছু সাপ যেমন নকল কেউটে (Malpolon moilensis) ফণা তুলে ফোঁস ফোঁস শব্দ করে কেউটেকে নকল করতে সক্ষম। শঙ্খচূড়ের ইংরাজী নামের মধ্যে (King Cobra) কোবরা থাকলেও শঙ্খচূড় এক গণের নয়। কিন্তু শঙ্খচূড়েরো বুক চিতিয়ে ফণার মত তবে একটু বেশি লম্বা আকার ধারণ করার সামর্থ্য আছে।

## গঠন
ফণা হল সাপের চওড়া করা বুক । এদের পাঁজড়ের খাঁচার সামনের দিক খোলা (স্টার্নাম নেই), সেই পাঁজড় ছড়িয়ে ধরলে ফণা তৈরি হয়। আর তখন এরা মাথা জমি থেকে অনেকটা তুলে ধরে নিজের থেকে বড় ও ভয়াবহ দৃশ্য তৈরী করতে সক্ষম হয়।

তথ্যসূত্র


বিষয়শ্রেণী:সাপ
দ্রাবিড় জাতি

**দ্রাবিড় জাতি বা দ্রাবিড়-ভাষাভাষী জাতি বা দ্রাবিড়ীয়** জাতি হল দক্ষিণ এশিয়ার একটি বৃহৎ জাতি ও ভাষাগোষ্ঠী। দ্রাবিড়ীয়দের সাধারণ বৈশিষ্ট্য হল, তারা সবাই দ্রাবিড় ভাষা পরিবারভুক্ত ভাষাসমূহে কথা বলে থাকে। বর্তমানে বিশ্বের প্রায় ২৫ কোটি (২৫০ মিলিয়ন) মানুষের মাতৃভাষা দ্রাবিড় ভাষাগুলোর অন্তর্ভুক্ত বলে ধরা হয়। দ্রাবিড় জনগোষ্ঠীর মধ্যে সবচেয়ে বড় দুটি গোষ্ঠী হল তেলেগু (প্রায় ৯ কোটি ও তামিল জনগোষ্ঠী (প্রায় ৯ কোটি)। এদের পরের বৃহৎ তিনটি গোষ্ঠী হল কন্নড় (প্রায় ৪ কোটি ৪০ লাখ), মালয়ালি (প্রায় ৪ কোটি) ও গোণ্ড জনগোষ্ঠী ( ১ কোটি ৩০ লাখ)। ভারতের 'সরকারি তালিকাভুক্ত ২২টি ভাষার' মধ্যে চারটি দ্রাবিড়ীয় ভাষাও অন্তর্ভুক্ত করা হয়েছে: তেলেগু, তামিল, কন্নড় ও  মালায়ালম। দক্ষিণ ভারতের জনসংখ্যার বৃহত্তর অংশই দ্রাবিড় ভাষাভাষী। পাশাপাশি এই জনগোষ্ঠীর লোকজন ভারতের বাইরেও অনেক দেশে আদিবাসী বা প্রাচীন বসতি স্থাপনকারী হিসেবে পরিচিত; যেমন: পাকিস্তান, বাংলাদেশ,  আফগানিস্তান, মালদ্বীপ, নেপাল, ভুটান ও শ্রীলঙ্কা। এছাড়া অভিবাসনের মাধ্যমে দ্রাবিড় জনগোষ্ঠী আরও বহু দেশে বিস্তৃত হয়েছে। সিঙ্গাপুর, মরিশাস, মালয়েশিয়া, ফ্রান্স, দক্ষিণ আফ্রিকা, মিয়ানমার, পূর্ব আফ্রিকা, সংযুক্ত আরব আমিরাত ও ক্যারিবীয় অঞ্চলসহ বিশ্বের নানা স্থানে তাদের উপস্থিতি পাওয়া যায়। 

ভাষাতাত্ত্বিক গবেষণা অনুযায়ী, প্রাক-দ্রাবিড় ভাষা সম্ভবত সিন্ধু সভ্যতায় প্রচলিত ছিল। গবেষকেরা অনুমান করেন, প্রাক-দ্রাবিড় ভাষার প্রাথমিক রূপটি খ্রিস্টপূর্ব প্রায় তৃতীয় সহস্রাব্দের শুরুর দিকে প্রচলিত থাকতে পারে। পরবর্তী সময়ে এই ভাষা ভেঙে বিভিন্ন দ্রাবিড় ভাষায় রূপান্তরিত হয়। 'প্রথম দক্ষিণী দ্রাবিড়' (যার ভেতরে প্রাক-তামিল অন্তর্ভুক্ত) ও 'দ্বিতীয় দক্ষিণী দ্রাবিড়' (যার ভেতরে প্রাক-তেলেগু অন্তর্ভুক্ত) এই দুটি প্রধান শাখার বিচ্ছেদ খ্রিস্টপূর্ব একাদশ শতাব্দীর দিকে ঘটতে পারে এবং একই যুগের কাছাকাছি সময় আরো বেশ কিছু দ্রাবিড় শাখা পৃথক ভাষারূপ নিয়ে গড়ে ওঠে।

দ্রাবিড়দের উৎপত্তি খুব জটিল গবেষণা ও বিতর্কের বিষয় হিসেবে পরিচিত। তারা ভারতীয় উপমহাদেশের স্থানীয় জাতিগোষ্ঠী হিসেবে বিবেচিত হলেও পশ্চিম এশিয়া বিশেষত ইরানি মালভূমিতে তাদের শেকড় গ্রোথিত থাকতে পারে থেকে। তাদের উৎপত্তি সিন্ধু উপত্যকা সভ্যতা থেকেই বলে বিবেচনা করা।  সিন্ধু সভ্যতার পতনের পরে খ্রিস্টপূর্ব দ্বিতীয় সহস্রাব্দের সময় স্থানীয় লোকজন ও ভাষা পূর্ব ও দক্ষিণ দিকে ছড়িয়ে পড়ে। কেউ বলেন যে, এটি ইন্দো-আর্য ভাষাভাষীদের আগমনের ঠিক আগে ঘটেছিল, যাদের সঙ্গে তারা গভীরভাবে মিথস্ক্রিয়া করেছিল।  কিছু পণ্ডিত যুক্তি দেন, দ্রাবিড় ভাষা খ্রিস্টপূর্ব চতুর্থ বা তৃতীয় সহস্রাব্দ অথবা এর আগে তাদের ইরানি মালভূমি থেকে অভিবাসনের মাধ্যমে তাদের ভারতে আনা হয়েছে।  তবে পুনর্গঠিত প্রাক-দ্রাবিড় শব্দভাণ্ডার ইঙ্গিত করে যে, এই ভাষা পরিবার ভারতেরই স্থানীয় ভাষা।
## তথ্যসূত্র

বিষয়শ্রেণী:দ্রাবিড় জাতি
বিষয়শ্রেণী:প্রাচীন ভারত
সেপ্পুকু

***সেপ্পুকু*** (切腹, "পেট কাটা"), কখনও কখনও ***হারাকিরি*** (腹切り, "উদর/পেট কর্তন", একটি স্থানীয় জাপানি কুন পড়া হিসাবে উল্লেখিত), জাপানে প্রচলিত আত্মবিশ্বাসের আত্মহত্যা পদ্ধতি। জাপানে সুপ্রাচীনকাল থেকে এই রীতি প্রচলিত। এই রীতিতে আত্মহত্যাকারী প্রকাশ্যে পাকস্থলীতে ছুরি ঢুকিয়ে প্রাণ বিসর্জন দেয়। এ ধরনের আত্মহত্যা কে জাপানি সমাজে বিশেষ সম্মান ও মর্যাদার দৃষ্টিতে দেখা হয়।

## আরও পড়ুন

* 
* 
* 
* 
* Seppuku  – A Practical Guide (tongue-in-cheek)
* 
* 
* 
* Zuihoden – The mausoleum of Date MasamuneWhen he died, twenty of his followers killed themselves to serve him in the next life. They lay in state at Zuihoden
* Seppuku and "cruel punishments" at the end of Tokugawa Shogunate
* Tokugawa Shogunate edict banning Junshi (Following one's lord in death) From the Buke Sho Hatto (1663) –
:"That the custom of following a master in death is wrong and unprofitable is a caution which has been at times given of old; but, owing to the fact that it has not actually been prohibited, the number of those who cut their belly to follow their lord on his decease has become very great. For the future, to those retainers who may be animated by such an idea, their respective lords should intimate, constantly and in very strong terms, their disapproval of the custom. If, notwithstanding this warning, any instance of the practice should occur, it will be deemed that the deceased lord was to blame for unreadiness. Henceforward, moreover, his son and successor will be held to be blameworthy for incompetence, as not having prevented the suicides."
* 
## বহিঃসংযোগ
*
*


বিষয়শ্রেণী:জাপানের সংস্কৃতি
বিষয়শ্রেণী:জাপানি শব্দ ও বাক্যাংশ
বিষয়শ্রেণী:আত্মহত্যার পদ্ধতি
গুই সাপ

**গুই সাপ** বা **গোসাপ** বা **গুইল** (ইংরেজি: **Monitor Lizard**) প্রকৃতপক্ষে কোনো সাপ নয়, এটি টিকটিকি গোত্রীয় প্রাণী। এরা বড়সড় টিকটিকির মতো দেখতে কিন্তু সাপের মতো দ্বিখণ্ডিত জিভসম্পন্ন সরীসৃপ প্রাণী। এরা ভ্যারানিডি (Varanidae) গোত্রের সরীসৃপ প্রাণী। "গুই"/"গো" নামটি এসেছে "গোধিকা" থেকে। এ পর্যন্ত প্রায় ৮০টি প্রজাতি শনাক্ত করা হয়েছে। এরা আফ্রিকা, এশিয়া, ওশেনিয়া অঞ্চলের স্থানীয় প্রাণী।

বড় গুই সাপ দেখতে গাঢ় বাদামি বা কালচে বর্ণের। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে এবং সাঁতরে খাল-বিল-পুকুর সহজেই পাড়ি দিতে পারে। ইন্দোনেশিয়ার কোমোডো ড্রাগন হল বৃহত্তম গুই সাপ। সম্প্রতি প্রমাণিত হয়েছে কোমোডো ড্রাগনেরও বিষ আছে।

## প্রজাতি
গোসাপ বিভিন্ন প্রকার হয়:
* জলগোধিকা (water monitor)
* স্থলগোধিকা (land monitor)
* স্বর্ণগোধিকা (yellow monitor)

## গঠন
এই প্রাণী গিরগিটি প্রজাতির । লম্বায় সর্বাধিক ১০ ফুট পর্যন্ত হয়ে থাকলেও বেশিরভাগ দেখা মেলে ২-৪ ফুট এবং প্রস্থে ১১ ইঞ্চির মত হয়। এরা স্থলে বা জলে বাস করে এবং এদের সাতার কাটা ও গাছে চড়তেও দেখা যায়। বড় গুইসাপ দেখতে গাঢ় বাদামি বা কালচে হয়। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে হয়। লেজ চ্যাপ্টা ও শিরযুক্ত। 

## প্রাপ্তিস্থান
দেশের সর্বত্র গৃহস্থের বাড়ির আঙিনায়, কৃষি ক্ষেতে, বনে–জঙ্গল ও জলাভূমিতে বিচরণ করতে দেখা যেতো পরিচিত প্রাণী গুই সাপ। বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই এবং রামগাদি বা বড় গুই। 

## খাবার
কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ,বড়রা মাছ, সাপ, ব্যাঙ ছোট কুমির, কুমিরের ডিম ও কচ্ছপসহ নানান পশু-পাখি ও উচ্ছিষ্ট খেয়ে এরা জীবন ধারণ করে থাকে। 

## উপকারী
প্রকৃতি, পরিবেশের ও কৃষকের বন্ধু এই গুইসাপ ফসলের ক্ষেতের পোকাপতঙ্গ ও ধেনো ইঁদুর খেয়ে উপকার সাধিত করে। 

## বিলুপ্তির কারণ
ক্রমশ: নগরায়ণের বিস্তার, অন্য দিকে চোরাশিকারীদের দাপটে এই প্রাণীটি বিপন্ন হয়ে পড়েছে। প্রাণী সংরক্ষণ আইন উপেক্ষা করে অবাধে এদের হত্যা করা হচ্ছে।  আন্তর্জাতিক প্রকৃতি ও প্রাকৃতিক সম্পদ সংরক্ষণ ইউনিয়ন (আইইউসিএন) ২০০০ সালে প্রাণীটিকে বিলুপ্তির ঝুঁকিতে থাকা প্রাণী হিসেবে তালিকাভুক্ত করে। বাংলাদেশ এক্সপোর্ট প্রমোশন ব্যুরোর তথ্য মতে, ১৯৭৮-১৯৭৯ সালে বাংলাদেশ থেকে প্রায় ৫১ লাখ ৪৩ হাজার টাকার চামড়া রপ্তানি হয়। গুই সাপের চামড়া রপ্তানির কারণে পরিবেশের ওপর ক্ষতিকর প্রভাবের বিবেচনায় ১৯৯০ সালে সরকারের পক্ষ থেকে এদের হত্যায় নিষেধাজ্ঞা জারি করা হয়।

## চিত্রশালা
গ্রামাঞ্চলে এদের এখনও দেখা মেলে । মানুষের রোষানলে বেঘোরে প্রাণ হারায় । কারো ক্ষতি সাধণের দৃষ্টান্ত না করলেও সমাজে এদেরকে ক্ষতিকারক ভাবা হয়। বাংলাদেশের বন্যপ্রাণী (সংরক্ষণ ও নিরাপত্তা) আইন-২০১২ অনুযায়ী গুইসাপ সংরক্ষিত।


File:Lizard in Raja Ampat, Papua; December 2016.jpg|গুই সাপ
File:Varanidae- Varanus jobiensis (Peach-throated Monitor) - 25420447277.jpg|Varanus jobiensis, ২০১৭
File:Varanidae- Varanus jobiensis (Peach-throated Monitor).jpg|Varanus jobiensis, ২০১৭


## তথ্যসূত্র

বিষয়শ্রেণী:সরীসৃপ
বিষয়শ্রেণী:ধরন অনুযায়ী সাপ
বিষয়শ্রেণী:আইইউসিএন লাল তালিকার বিপন্ন প্রজাতি
বিষয়শ্রেণী:ব্লাসিউস মেরেম কর্তৃক নামকরণকৃত ট্যাক্সা
উচ্চতর বিজ্ঞান গবেষণা কেন্দ্র (ঢাকা বিশ্ববিদ্যালয়)

ডান|থাম্ব|সেন্টার অফ এক্সেলেন্স ভবন (ঢাকা বিশ্ববিদ্যালয়)
**উচ্চতর বিজ্ঞান গবেষণা কেন্দ্র** হলো বাংলাদেশ সরকারের বিজ্ঞান ও প্রযুক্তি মন্ত্রণালয়ের নিজস্ব তহবিল এবং ঢাকা বিশ্ববিদ্যালয়ের উন্নয়ন প্রকল্পের অধীনে পরিচালিত বিশ্ববিদ্যালয় গবেষণা কেন্দ্র। এটি ১৯৯৭ সালে **সেন্টার অফ এক্সেলেন্স** নামে যাত্রা শুরু। এটি বিশ্ববিদ্যালয়ের মেআকার্ম ভবন প্রাঙ্গনে অবস্থিত।

## উদ্দেশ্য:
এর মূল লক্ষ্য হল দেশে স্নাতোকত্তর পর্যায়ে গবেষণার ক্ষেত্র ও দক্ষ মানবসম্পদ তৈরি করার পাশাপাশি আন্তর্জাতিক ক্ষেত্রের সঙ্গে দেশীয় গবেষণাকে সংযুক্ত করা। সেন্টারের নিজস্ব বিজ্ঞানী ছাড়াও বিশ্ববিদ্যালয়ের শিক্ষক, ভিসিটর বিজ্ঞানী সহ এমফিল, পি এইচ ডি ও পোস্ট ‌গ্র্যাজুয়েট পর্যায়ের শিক্ষার্থীরাও গবেষণার সুযোগ পাবে । মূলত পদার্থ , রসায়ন , জীববিজ্ঞান, ফার্মাসিউটিকালস এবং কম্পিউটার সফটওয়্যার উন্নয়ন ও প্রয়োগের উপর গবেষণা চালানো হয়। এই গবেষণা কার্যক্রম পরিচালনার জন্য পাঁচটি গবেষণাগার রয়েছে যেগুলো লেজার স্পেকট্রোসকপি, জিন গবেষণা ও ডি এন এ সিকোয়েন্সিং, উন্নত কম্পিউটার সফটওয়্যার তৈরি, মনোবিজ্ঞান ও বিশ্লেষণাত্মক রসায়ন এর জন্য নির্ধারিত। এছাড়া গবেষণাকার্যে ব্যবহৃত সাধারণ রিএজেন্ট ও নমুনা প্রস্তুতির জন্য একটি পৃথক গবেষণাগার স্থাপন করা হয়েছে। এই কেন্দ্রর গবেষণাগারগুলি সম্পূর্ণভাবে বর্তমান বিশ্বের যন্ত্রপাতি দিয়ে সাজানো হয়েছে। পরিষ্কার পরিচ্ছন্নতা ও আধুনিকতা একে বাংলাদেশের অন্যতম আর্ন্তজাতিকমানের এবং প্রথম সারির গবেষণা প্রতিষ্ঠানে পরিণত করেছে।
## জনবল:
এই কেন্দ্রর নির্ধারিত ৭৫ জনের সবাইকে এখনো নিয়োগ দেয়া হয়নি। বর্তমানে বিজ্ঞানীসহ মোট ১২ জন জনবল নিয়ে কেন্দ্রটি তার কার্যক্রম চালিয়ে যাচ্ছে। বর্তমানে সেন্টারটির পরিচালক পদে অধিষ্ঠিত আছেন প্রফেসর আমীর হোসেন খান।

বিষয়শ্রেণী:ঢাকা বিশ্ববিদ্যালয়ের অনুষদ ও ইনস্টিটিউট
নিকোলাই অস্ত্রভ্‌স্কি

**নিকোলাই আলেক্সিভিচ অস্ত্রয়ভস্কি** (১৯০৪-১৯৩৬) সমাজতান্ত্রিক বাস্তবতা যুগের লেখক। তার বিখ্যাত উপন্যাস 'ইস্পাত' (How the Steel Was Tempered)। এই উপন্যাসের জন্য তিনি ১৯৩৫ সালে 'অর্ডার অব লেনিন-এ (Order of Lenin) ভূষিত হন।
## জীবন
নিকোলাই অস্ত্রভ্‌স্কি ১৯০৪ সালে তৎকালীন সোভিয়েত ইউনিয়নের অন্তর্গত ইউক্রেনের অস্ট্রস শহরের ভিলিয়া গ্রামে একটি শ্রমিকশ্রেণি পরিবারে জন্মগ্রহণ করেন। নয় বছর বয়স পর্যন্ত সেখানেই তিনি স্কুলে যান এবং ১৯১৪ সালে তার পরিবার সমেত রেল স্থাপনার শহর শেপিতিভকায় চলে যান যেখানে তিনি রেলওয়েতে কাজ করা শুরু করেন। পরবর্তীতে তিনি ঐ রেল কোম্পানির রকটি শক্তি উৎপাদন কেন্দ্রের ইলেক্ট্রিশিয়ান হিসেবে পদন্নতি পান। ১৯১৭ সালে মাত্র তেরো বছর বয়সে তিনি বলশেভিক পার্টির সদস্য হন। সেই সময়ই তিনি একটি মারাত্বক রোগে আক্রান্ত হন যা তাকে পরবর্তীতে কিছুদিনের মধ্যেই অন্ধ এবং সয্যাশায়ী করে দেয়।

দাফতরিক নথি অনুযায়ী জার্মানরা যখন ১৯১৮ সালের বসন্তে তার শহর দখলে নিয়ে নেয় তখন তিনি স্থানীয় বলশেবিভ পার্টি সরিয়ে নেন। যুদ্ধে অনেকবার আহত এবং গুলিবিদ্ধ হওয়ায় তিনি মারাত্বক ভাবে অসুস্থ হন এবং অনেকবার চিকিৎসকদের দ্বারস্থ হন। তার নিজের লিখা জীবনীতে তিনি কখনই উল্লেখ করেননি যে তিনি রেড আর্মিতে কাজ করেছেন।
অসুস্থতার দরূন ১৯২৯ সালের দিকে তিনি চিরতরে তার দৃষ্টিশক্তি হারান। দৃষ্টিশক্তি না থাকার পরেও ১৯৩০ সালের দিকে তিনি তার জীবনের প্রথন উপন্যাস হাউ দ্যা স্টিল ওয়াস টেম্পার্ড লিখা শুরু করেন। পরবর্তীতে তার উপন্যাস এবং লেখনির জন্য কমিউনিস্ট বিশ্বে ব্যাপক জনপ্রিয়তা পান এবং ১৯৩৫ সালে অর্ডার অফ লেনিন সম্মাননায় ভূষিত হন। 
মারাত্বক অসুস্থতার দরূন ১৯৩৬ সালের ২২ ডিসেম্বর তিনি মৃত্যুবরণ করেন। মৃত্যুর আগে তিনি তার উপন্যাস বর্ন অফ দ্যা স্টোর্ম শেষ করে যেতে পারেন নি।

## তথ্যসূত্র

## বহিঃসংযোগ
* Entry in the Encyclopedia of Soviet Writers
* Jurij Mycyk. Did the Author of Pavka Korchagin Take Part in the Civil War? 
* Bohdan Dem′janchuk. How Ostrovsky Was Tempered 
* Petro Kraljuk. The “Steel” Man from Shepetivka  
* Svitlana Kabachynsjka. Life Free from Shame 


বিষয়শ্রেণী:১৯০৪-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:সোভিয়েত লেখক
মহিষ

**মহিষ**, (), গরুর নিকট আত্মীয় কালো চেহারার রোমন্থক প্রাণী। এই বিশাল বোভিডির উৎপত্তি মূলত দক্ষিণ এশিয়া, দক্ষিণ-পূর্ব এশিয়া ও চীন এই অঞ্চলে। বর্তমানে এটি ইউরোপ, অস্ট্রেলিয়া, দক্ষিণ আমেরিকা ও আফ্রিকার কিছু দেশেও পাওয়া যায়। এশীয় মহিষরা জলকাদা মাখতে ভালোবাসে। মাংস, দুধ ও চামড়া ইত্যাদি দেয়। মহিষের গাড়ি গ্রাম থেকে গ্রামে পণ্য পরিবহনে শত শত বৎসর যাবৎ ব্যবহৃত হয়ে আসছে।

## তথ্যসূত্র

## বহিঃসংযোগ

বিষয়শ্রেণী:গৃহপালিত প্রাণী
বিষয়শ্রেণী:মহিষ
বিষয়শ্রেণী:প্রাণিসম্পদ
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:রোমন্থক
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:নেপালের স্তন্যপায়ী‎
বিষয়শ্রেণী:থাইল্যান্ডের স্তন্যপায়ী‎
বিষয়শ্রেণী:পাকিস্তানের স্তন্যপায়ী
বিষয়শ্রেণী:ফিলিপাইনের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:ভিয়েতনামের স্তন্যপায়ী‎
বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
কর্ণ (দ্ব্যর্থতা নিরসন)

**[[কর্ণ]]** বা কর্ণন মহাভারতের একটি কেন্দ্রীয় চরিত্র।

**কর্ণ** এছাড়াও উল্লেখ করতে পারে:
**চলচ্চিত্র**:
* কর্ণন, ১৯৬৪ সালের তামিল চলচ্চিত্র
* কর্ণা, ১৯৩৮ সালের তামিল চলচ্চিত্র

**স্থান**:
* Karná, স্লোভাকিয়ার হামেন জেলার একটি গ্রাম
* কর্ণ, পারস্য, পশ্চিম আজারবাইজান প্রদেশের, ইরান
* কর্ণ, পোল্যান্ড
* Karna, former name of Sa'dah, a town in Yemen
* Kärnan, a medieval tower in southern Sweden

**সংগীত**
* Karna was the original title of the song "Call Me Home", the ninth song on Melbourne-based band The Cat Empire's fourth album Cinema. The title is likely a reference to the Indian character.

**অন্যান্য**:
* Rav Karna - A Jewish Amora sage of Babylonia, of the first generation of the Amora era.
* Karnan (cinematographer), a cinematographer of Tamil films.